**Preben Elkjær Larsen** (fødd 11. september 1957) er ein dansk tidlegare fotballspelar (angripar). Mellom 1977 og -88 skåra han heile 38 mål på 69 landskampar for Danmark. Han var sentral då Hellas Verona vart italiensk seriemeister i 1985.

Klubbspel
---------

Elkjær debuterte med Frederiksberg Boldklub, gjekk deretter til Vanløse Idrætsforening. Knapt 19 år gamal signerte han med den tyske toppklubben FC Köln. Etter eit lite vellukka opphald i Vest-Tyskland vart han i 1978 overført til Lokeren i Belgia. Etter innsatsen under EM i fotball 1984 vart han overført til den italienske Serie A-klubben Verona. I Verona var Elkjær ein nøkkelfigur bak klubbens overraskande italienske meisterskap i 1985. Frå 1988 til han la opp i 1990 spelte han for Vejle Boldklub]. Der avslutta han karrieren med raudt kort i sin siste kamp.

* 1973 - 1975: Frederiksberg Boldklub
* 1975 - 1976: Vanløse Idrætsforening - 15 kampar, 7 mål
* 1976 - 1978: FC Köln - 9 kampar, 1 mål
* 1978 - 1984: Lokeren - 190 kampar, 98 mål
* 1984 - 1988: Hellas Verona - 130 kampar, 48 mål
* 1988 - 1990: Vejle Boldklub - 45 kampar, 12 mål

Landslagsspel
-------------

Preben Elkjær debuterte på Danmark sitt fotballandslag den 27. juni 1977. Han viste då kor målfarleg han kunne vere, skåra begge dei danske måla i 2-1 sigeren over Finland i Helsingfors. I 1978 skåra han i sin andre landskamp sigersmålet då det vart 2-1 over Noreg på bortebane, kort etter å ha vorte bytta inn. Sidan var han fast på landslaget.

Elkjær var ein av dei viktigaste spelarane då det danske landslaget for fyrste gong kvalifiserte seg til eit internasjonalt meisterskap. I 1983 stod han for den fyrste nettkjenninga i bortekampen mot Hellas, der ein 2-0-siger sikra Danmark deltaking ved EM 1984 i Frankrike.

Meisterskapen vart Elkjærs internasjonale gjennombrot. Han skåra mot Jugoslavia og vart matchvinnar i 3-2-kampen mot Belgia. I semifinalen mot Spania sende han, i straffesparktevlinga, Danmarks femte og siste straffe over mål. Spanias siste straffe-eksekutør bomma ikkje og sende Danmark ut av turneringa.

Preben Elkjær var ein av dei beste midtspissane i verda midt på 1980-talet. Han imponerte på landslaget med klassespel gjennom kvalifiseringa til VM i Mexico i 1986. Især 4-2-sigeren over Sovjetunionen den 5. juni 1985, der Elkjær og Michael Laudrup begge stod for to danske mål, står som eit av høgdepunkta i landslagskarriera. I VM vart Elkjær ein av dei store profilane. Han skåra fire mål, tre av dei i 6-1-sigeren over Uruguay.

Elkjær deltok også på det danske landslaget under EM i 1988, der han korkje skåra eller imponerte spelemessig. Den danske innsatsen i meisterskapen varsla eit generasjonsskifte i laget. 0-2-nederlaget mot Vest-Tyskland i EM vart Elkjærs siste landskamp.

Han spelte 69 A-landskampar for Danmark og skåra 38 mål.

Etterrakst
----------

Etter han la opp som fotballspelar var Elkjær kortvarig trenar hos Silkeborg IF. Seinare kjøpte han seg inn i B 93.

I seinare år har Elkjær kommentert fotball på fjernsyn.

| * v
* d
* e
Danmark sitt landslag – EM i fotball 1984 (semifinalistar) |
| --- |
| 
* 1 Kjær
* 2 O. Rasmussen
* 3 Busk
* 4 M. Olsen (lagkaptein)
* 5 Nielsen
* 6 Lerby
* 7 Bertelsen
* 8 J. Olsen
* 9 Simonsen
* 10 Elkjær
* 11 Berggreen
* 12 Mølby
* 13 Lauridsen
* 14 Laudrup
* 15 Arnesen
* 16 T. Rasmussen
* 17 Thychosen
* 18 Sivebæk
* 19 Brylle
* 20 Qvist
* Landslagstrenar: Piontek

 | Flagget til Danmark |
|  |


| * v
* d
* e
Danmark sitt landslag – VM i fotball 1986 |
| --- |
| 
* 1 Rasmussen
* 2 Sivebæk
* 3 Busk
* 4 M. Olsen (kaptein)
* 5 I. Nielsen
* 6 Lerby
* 7 Mølby
* 8 J. Olsen
* 9 Berggreen
* 10 Elkjær
* 11 Laudrup
* 12 Bertelsen
* 13 Frimann
* 14 Simonsen
* 15 Arnesen
* 16 Qvist
* 17 K. Nielsen
* 18 Christensen
* 19 Eriksen
* 20 Bartram
* 21 Andersen
* 22 Høgh
* Landslagstrenar: Piontek

 | Flagget til Danmark |
|  |


| * v
* d
* e
Danmark sitt landslag – EM i fotball 1988 |
| --- |
| 
* 1 Rasmussen
* 2 Sivebæk
* 3 Busk
* 4 M. Olsen (lagkaptein)
* 5 Nielsen
* 6 Lerby
* 7 Helt
* 8 Frimann
* 9 Heintze
* 10 Elkjær
* 11 Laudrup
* 12 L. Olsen
* 13 Jensen
* 14 J. Olsen
* 15 Povlsen
* 16 Schmeichel
* 17 Berggreen
* 18 Eriksen
* 19 Kristensen
* 20 Vilfort
* Landslagstrenar: Piontek

 | Flagget til Danmark |
|  |


|  |  |
| --- | --- |
| Autoritetsdata | 
* Store norske leksikon
* Munzinger (sport)

 |